stanford-oval/wikipedia huggingface dataset:
רב עמרם חסידא
קורותיו

היה תושב נהרדעא. הוא עורר את חמתם של אנשי ראש הגולה, והללו עינו אותו בשכיבה על שלג, עד שילתא, אשת רב נחמן, שהייתה מקורבת לראש הגולה, טיפלה בו והצילה אותו. המלבי"ם משער שהיה זה בנערותו.
התפרסם במיוחד עקב מעשה שאירע לו: כמה בנות ישראל שנשבו הגיעו לעיר נהרדעא, וכשניפדו על ידי יהודי המקום - שוכנו בביתו של רב עמרם, בקומה העליונה. גרם המדרגות הכבד ששימש לעליה לקומה זו הורחק משם, כדי שאף אחד לא יגש אליהן ללא רשות. אחת השבויות הייתה יפה מאוד, ורב עמרם ראה אותה ונתאווה לה, ומעוצמת תאוותו הרים לבד את גרם המדרגות על מנת לעלות אליה. באמצע עלייתו התעשת, והחל לזעוק "אש בבית עמרם", על מנת שיבואו אנשים וימנעו אותו מן העבירה. תלמידיו מיהרו למקום, וכשהבינו את שאירע - התביישו בו, ואמר להם: מוטב שתתביישו בי בעולם הזה מאשר בעולם הבא. מעשה זה שימש מופת מוסרי לדורות, כמאמר הגמרא "כל הגדול מחברו יצרו גדול הימנו" (סוכה דף נ"ב ע"א), וכדברי ספר מנורת המאור (פרק ו): "ואם יש אדם שיצרו מתגבר עליו - יזכור את רב עמרם חסידא".
אמו ציותה לו בעל פה לפני מותה רכוש רב יותר מחלקו היחסי, ורב נחמן, דיין מפורסם בדורו, נתן לצוואתה תוקף חוקי, על פי הכלל: "דברי שכיב מרע - ככתובין וכמסורין דמו".
אחרי פטירתו אשתו מכרה תכלת לציצית, וחכמים סמכו עליה שלא זייפה את התכלת בתחליפים זולים הרבה יותר, על פי הכלל: "אשת חבר - כחבר".
ידוע שנפטר לפני שנת ד'פג (323).
יש אומרים שרב עמרם סתם הוא רב עמרם חסידא, אך הדעה המקובלת היא שאלו שני אישים שונים.
מאמריו בהלכה

כשות נחשבת כסוג של עץ, ולא כירק, ולכן אסור לנטוע אותה בכרם, משום איסור כלאי הכרם. לדעתו הדבר אסור בהחלט, אפילו בחוץ לארץ, וכדיין היה עונש את העושים זאת. יש אומרים שעשה כן משום שבמקום מגוריו ההמון היו עמי הארץ, וחשש שההיתר יהווה פרצה באיסור כלאים.
שם ציצית בבגדיה של אשתו. יש אומרים שלדעתו זוהי חובה, משום שסבר שמצוות ציצית נוהגת גם בלילה, ולכן אין זו מצוות עשה שהזמן גרמה, שאשה פטורה ממנה. ויש אומרים שעשה זאת כמידת חסידות בלבד.
קבועי לאמה

קבועי לאמה (Lamé) הם קבועים המחושבים מתכונות החומר והמשמשים בהצגת הקשרים בין מאמצים לבין מעוותים של חומרים אלסטיים ליניאריים. הקבועים המשמשים בתורת האלסטיות נקראים על שמו של המתמטיקאי גבריאל לאמה,  Gabriel Lamé שחי בצרפת מיולי 1795 עד מאי 1870, השימוש בקבועי לאמה היא דרך נוספת להצגת התכונות האלסטיות של החומר ושל חוק הוק. השימוש בדרכים השונות להצגת התכונות האלסטיות של החומר קשור להתפתחות ההיסטורית של תורת החוזק ושל תורת האלסטיות.
הקבועים של לאמה > הקבוע השני של לאמה

כאשר:
\ E - מודול האלסטיות
\ G - מודול הגזירה
\ \nu  - מקדם פואסון
דוגמאות ושימושים > הקשר בין מאמץ לבין מעוות

את הקשר בין מאמצים לבין מעוותים בחומרים אלסטיים ליניאריים מציגים בדרך כלל באמצעות חוק הוק, ישירות באמצעות מודול האלסטיות ובאמצעות מקדם פואסון. קבועי לאמה משמשים בהצגת קשרים בין מאמצים לבין מעוותים בחומרים אלסטיים ליניאריים בדרך נוספת. לדוגמה:
נסמן את סכום המעוותים היחסיים הראשיים:
ואת סכום המאמצים בכוונים הראשיים:
מתקיים הקשר בין ההתפשטות הנפחית לבין סכום המאמצים הראשיים:
בלחץ הידרוסטטי אחיד  \ \sigma _{x}=\sigma _{y}=\sigma _{z}=-p:
הביטוי הזה מציג את הקשר בין יחידת ההתפשטות הנפחית e לבין הלחץ ההדרוסטטי הפועל על הקובייה.
הוא ביטוי הנקרא מודול ההתפשטות הנפחית ובאנגלית Bulk Modulus.
חוק הוק התלת־ממדי מציג את המעוות כתלות בשלושת המאמצים הראשיים וכתלות בתכונות החומר - מודול האלסטיות ומקדם פואסון:
פותרים את המשוואות עבור המאמצים הראשיים בתנאי של לחץ הדרוסטטי אחיד ששעורו p-
לכל אחד מהכוונים i = x,y,z מקבלים ביטוי הקושר בין המאמץ לבין המעוות:
את הקשר בין המאמצים לבין המעוותים בתנאי של לחץ הידרוסטטי אחיד אפשר להציג בצורה פשוטה תוך שימוש בקבועי לאמה:
כאשר:
\ \sigma _{i} - מאמץ (ניצב לשטח החתך) בכיוון  \ i
\ \epsilon _{i} - מעוות בכיוון  \ i
דוגמאות ושימושים > הקשר בין מאמץ הגזירה למעוות הגזירה

כאשר:
\ \tau _{ij} - הוא מאמץ גזירה
\ \epsilon _{ij} - הוא מעוות גזירה
\ \mu  - הוא הקבוע השני של לאמה המשמש כאן כמודול הגזירה בדומה למודול האלסטיות במאמץ מתיחה לפי חוק הוק.
דוגמאות ושימושים > ערכים אפשריים למקדם פואסון

נתבונן בקבוע הראשון של לאמה. עבור הערכים  \ \nu =-1,\nu =0.5 נקבל:
הערכים שמקדם פואסון  \ \nu  יכול לקבל הם  \ -1<\nu <0.5.
דוגמאות ושימושים > מהירות התפשטות הגל במוט

מהירות הגל האורכית במוט נתונה על ידי הביטוי:
כאשר:
\ C_{(\lambda ,\mu ,\rho )} - היא מהירות התפשטות הגל האורכית במוט
\ \lambda  - הוא הקבוע הראשון של לאמה
\ \mu  - הוא הקבוע השני של לאמה
\ \rho  - היא צפיפות המסה של חומר המוט (מסה ליחידת נפח)
דוגמאות ושימושים > סיכום מילולי

המאמצים בשלושת הכוונים הראשיים מושפעים בצורה אחידה על ידי ביטוי שינוי הנפח  \ \lambda e  ובצורה ייחודית על ידי ביטוי המעוות בכיוון המאמץ וקשיחות הגוף  \ \mu \epsilon _{ij}.
כל שינוי בנפח הגוף מביא בהכרח למאמצים בשלושת הכוונים הראשיים.
המאמצים ומאמצי הגזירה מושפעים על ידי ביטויים זהים המתייחסים למודולי הקשיחות ולמעוותים המתאימים. המאמצים ומאמצי הגזירה מתייחסים למעוות אבל המאמצים מתייחסים גם לשינוי הנפח.
המאמצים גורמים לשינוי בנפח ומאמצי הגזירה גורמים לשינוי הצורה.
לקריאה נוספת

G. Mavko, T. Mukerji, J. Dvorkin. The Rock Physics Handbook. Cambridge University Press, 2003, ISBN 0882754203
Timoshenko S.P, Strength of Materials, 3rd edition, Krieger Publishing Company, 1976.
S.P. Timoshenkoo & J.N. Goodier Theory of Elasticity, 3rd edition, International Student Edition, McGraw-Hill 1970. 1991.
I.S.  Sokolnikoff,  Mathematical theory of elasticity, McGraw-Hill  (1956), Translated from Russian
רוהרבאך

| --- | --- |
סמל רוהרבאך

 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  רוהרבאך
 ראש העיר:  יוזף האור
 שטח:  6.59 קמ"ר
 גובה:  605 מטרים
 תאריך נטישה:  30 באפריל 2015 
 אוכלוסייה:  ‏
  ‑ בעיר:  2,484 (2012)
 קואורדינטות:  48°34′0″N 13°59′0″E﻿ / ﻿48.56667°N 13.98333°E﻿ / 48.56667; 13.98333
 אזור זמן:  UTC+1
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהרוהרבאך(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.רוהרבאך(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגרוהרבאך(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגרוהרבאך  he tabBackground:;tabBorder:#aaa;defaultTab:0;
 
רוהרבאך (בגרמנית: Rohrbach) הייתה עיר הבירה של מחוז רוהרבאך במדינת אוסטריה עילית שבאוסטריה.
העיר נוסדה בתחילת המאה ה-13, כעצירה למנוחה קודם חציית יער בוהמיה. העיר קיבלה חשיבות בשנת 1749 כשהפכה למקום המושב של מנהלת המחוז, כמו גם בית המשפט המחוזי והממשל המקומי מאוחר יותר.
כיום זו היא העיר היחידה במחוז.
העיר ממוקמת 21 ק"מ מזרחית מהגבול הגרמני, 10 ק"מ דרומית מהגבול הצ'כי ו-45 ק"מ מבירת המדינה לינץ.
במאי 2015 רוהרבאך מוזגה עם העיר הסמוכה לעיר רוהרבאך-ברג.
קפונה (סרט)

| --- | --- |

 בימוי:  ג'וש טראנק 
 תסריט:  ג'וש טראנק 
 עריכה:  ג'וש טראנק 
 שחקנים ראשיים:  טום הארדי נואל פישר ג'ק לאודן קייל מקלכלן ג'וש טראנק קתרין נרדוצ'י מאט דילון אל ספיינצה לינדה קרדליני ניל ברנן 
 מוזיקה:  אל-פי 
 צילום:  פיטר דמינג 
 מדינה:  ארצות הברית ארצות הברית
 חברת הפקה:  Addictive Pictures  Bron Creative  Lawrence Bender Productions
 חברה מפיצה:  שירותי ADS 
 שיטת הפצה:  וידאו על פי דרישה, direct-to-video 
 הקרנת בכורה:  13 באפריל 2022 
 משך הקרנה:  104 דק' 
 שפת הסרט:  אנגלית 
 סוגה:  סרט דרמה, סרט ביוגרפי, סרט מאפיה 
 דף הסרט ב־IMDb
 
קפונה (באנגלית: Capone) הוא סרט פשע ביוגרפי אמריקאי שכתב, ביים וערך ג'וש טראנק, עם טום הארדי בתפקיד הראשי בתור הגנגסטר הידוע לשמצה אל קפונה. הסרט מתמקד בקפונה לאחר גזר דין שנגזר עליו של 11 שנות מאסר בבית הסוהר באטלנטה כשהוא סובל מעגבת.
הסרט שהיה אמור לצאת לאקרנים ב-12 במאי 2020, הופץ על ידי Vertical Entertainment כוידאו על פי דרישה.
עלילה

אל "פונזו" קפונה, איש עסקים אכזרי וחסר רחמים ששלט על שיקגו באגרוף ברזל, היה הגנגסטר ידוע לשמצה והחשש הגדול ביותר של החברה האמריקאית. בגיל 47, אחרי כמעט עשור בכלא, דמנציה שמחמירה, עברו הופך להיות נוכח ומוחשי כשזיכרונות מספרים את מוצאו האלים והברוטלי.
שחקנים ודמויות

טום הארדי כאל קפונה
לינדה קרדליני כמיי קפונה
ג'ק לאודן כסוכן ה-FBI קרופורד
מאט דילון כג'וני
נואל פישר כג'וניור
קייל מקלכלן כקרלוק
קתרין נרדוצ'י כרוזי קפונה
טילדה דל טורו כ"מונה ליזה"
מייסון גוצ'יונה כטוני
קיידן אקוריו כווינס
הפקה

כבר באוקטובר 2016 הוכרז כי טום הארדי יככב בתפקיד אל קפונה בסרט בשם "פונזו", אותו יביים, יכתוב ויערוך ג'וש טראנק. הצילומים תוכננו בתחילה לקיץ 2017, כאשר הרדי הודיע כי הוא ישוחרר מתישהו בשנת 2018. בהמשך נודע כי הארדי במקום זאת יתעסק בהשלמת צילומי הסרט "ונום" בשנת 2017 ובמרץ 2018 הכריז על פונזו בתור הפרויקט הבא שלו. בהמשך אותו חודש הצטרפו לצוות השחקנים לינדה קרדליני, מאט דילון, קייל מקלכלן, קתרין נרדוצ'י, ג'ק לודן, נואל פישר וטילדה דל טורו, בעוד הצילומים החלו בפועל ב-2 באפריל בניו אורלינס בשנת 2019. ב-15 באפריל 2020, שוחרר הטריילר הרשמי הראשון ונודע כי שם הסרט הוא Capone.
הפצה

הסרט הופץ כוידאו לפי דרישה ב-12 במאי 2020, על ידי Vertical Entertainment ולא לבתי הקולנוע, בעקבות מגפת הקורונה.
הערות שוליים

↑  Nicholson, Tom (11 באפריל 2019). "'Fonzo': Everything You Need To Know About Tom Hardy's Al Capone Biopic". Esquire. נבדק ב-19 באפריל 2019. {{cite web}}:  (עזרה)
↑  Capone Trailer Sets VOD Release Date for Josh Trank’s New Film
↑  Capone. Official Trailer (HD). Vertical Entertainment, קדימון הסרט באתר יוטיוב
↑  McNary, Dave (2 בנובמבר 2016). "American Film Market Opens Amid Cautious Optimism". Variety. Penske Media Corporation. נבדק ב-2 באפריל 2018. {{cite web}}:  (עזרה)
↑  "Josh Trank Directing Tom Hardy in 'Fonzo' This Summer". Film/. 22 ביוני 2017. נבדק ב-2 באפריל 2018. {{cite web}}:  (עזרה)
↑  Zinski, Dan (7 במרץ 2018). "Tom Hardy Filming Al Capone Movie Fonzo Next". Screen Rant. נבדק ב-2 באפריל 2018. {{cite web}}:  (עזרה)
↑  McNary, Dave (16 במרץ 2018). "Linda Cardellini, Matt Dillon, Kyle MacLachlan Join Tom Hardy's Al Capone Biopic". Variety. Penske Media Corporation. נבדק ב-2 באפריל 2018. {{cite web}}:  (עזרה)
↑  Tartaglione, Nancy (22 במרץ 2018). "'Fonzo': Jack Lowden Joins Al Capone Biopic Starring Tom Hardy". Deadline Hollywood. Penske Media Corporation. נבדק ב-2 באפריל 2018. {{cite web}}:  (עזרה)
↑  N'Duka, Amanda (26 במרץ 2018). "Noel Fisher, Tilda Del Toro Join Josh Trank's Al Capone Film 'Fonzo'". Deadline Hollywood. Penske Media Corporation. נבדק ב-8 במאי 2018. {{cite web}}:  (עזרה)
↑  "Josh Trank Shares First Look At Tom Hardy As Al Capone In Drama 'Capone'". etcanada.com. 15 באפריל 2020. נבדק ב-15 באפריל 2020. {{cite web}}:  (עזרה)
↑  Sharf, Zack (15 באפריל 2020). "'Capone' Trailer: Tom Hardy and Josh Trank's 'Fonzo' Gets New Title and First Footage". IndieWire. נבדק ב-15 באפריל 2020. {{cite web}}:  (עזרה)
קתדרלת קאזאן (סנקט פטרבורג)

| --- | --- |

 מידע כללי
 סוג:  קתדרלה של הכנסייה האורתודוקסית, אטרקציה תיירותית, סימן נוף 
 על שם:  גבירתנו של קאזאן 
 מיקום:  הרובע המרכזי 
 מדינה:  רוסיה 
 הקמה ובנייה
 תקופת הבנייה:  ?–1801
 תאריך פתיחה רשמי:  1811 
 חומרי בנייה:  לבנה 
 אדריכל:  אנדריי וורוניכין, איוון פיודורוביץ קולודין 
 סגנון אדריכלי:  סגנון אמפיר, קלאסיציזם 
 קואורדינטות:  59°56′03″N 30°19′29″E﻿ / ﻿59.934227777778°N 30.324594444444°E﻿ / 59.934227777778; 30.324594444444
 www.kazansky-spb.ru
 he
 
הקתדרלה מבפנים
קתדרלת קאזאן (ברוסית: Казанский кафедральный собор) היא כנסייה השוכנת ברחוב נבסקי פרוספקט בעיר סנקט פטרבורג שברוסיה.
היסטוריה

הקתדרלה תוכננה על ידי אנדריי ורוניחין בסגנון האימפריאלי בהשראת בזיליקת פטרוס הקדוש בוותיקן. הכנסייה האורתודוקסית הרוסית התנגדה להעתקתה של קתדרלה קתולית, אולם התוכניות אושרו בהשפעת אנשי החצר. הבנייה החלה בשנת 1801 ונמשכה עד 1811. היסטוריונים אחדים של האומנות טוענים כי פאבל הראשון, קיסר רוסיה תכנן לבנות כנסייה שתהווה תמונת ראי לקתדרלת קאזאן מעברה השני של השדרה, אולם התוכנית לא יצאה על הפועל.
עם פלישת נפולאון לרוסיה בשנת 1812 נשא מפקד הכוחות הרוסיים מיכאיל קוטוזוב תפילה לעזרה מ"גבירתנו מקאזאן" (איקונין רוסי), ולאחר המלחמה הפכה הקתדרלה אתר זיכרון לניצחון הרוסי. קוטוזוב עצמו נקבר בקתדרלה בשנת 1813 ואלכסנדר פושקין כתב את מילות הזיכרון החרוטות על קברו. בשנת 1815 הובאו לקתדרלה למשמורת מפתחות העיר של שבע-עשרה ערים ושמונה מצודות באירופה, שנתפסו על ידי הצבא הרוסי במהלך המלחמה. בשנת 1837 הוצבו במקום שני פסלי ברונזה של הפסל בוריס אורלובסקי, האחד של קוטוזוב והשני של המצביא הרוסי ממוצא סקוטי מיכאיל ברקלאי דה טולי.
ב-6 בדצמבר 1876 נערכה מול הקתדרלה ההפגנה הפוליטית הראשונה בתולדות רוסיה, הידועה גם בשם "הפגנת קאזאן של 1876" (Казанская демонстрация 1876 года). בעקבות המהפכה הרוסית של 1917 הקתדרלה נסגרה. ב-1932 היא נפתחה לציבור כמוזיאון להיסטוריה של הדת והאתאיזם. בשנת 1992 חזרה לשמש בית תפילה נוצרי, וב-1996 הושבה לכנסייה האורתודוקסית הרוסית. עתה היא הקתדרלה המרכזית במטרופולין סנקט פטרבורג.
הקתדרלה הייתה יעד של פיגוע טרור שסוכל במהלך מבצע משולב בשנת 2017.
ארכיטקטורה

הקתדרלה בנויה בסגנון אימפריאלי (נאו-קלאסי). כיפת הקתדרלה מתנשאת לגובה של 76 מטרים. 96 עמודים קורינתיים מסודרים בשני טורים בחצי מעגל לפני הכיפה בהשראת בזיליקת פטרוס הקדוש. פנים הקתדרלה מעוטר ב-56 עמודים קורינתיים מגרניט בצבע ורוד, והרצפה מעוטרת בפסיפס עשוי שיש מקרליה. שער הכניסה הצפוני הועתק מהבפטיסטריום של פירנצה.
קתדרלת קאזאן בלילה, 2006
ראו גם

קתדרלת קאזאן (מוסקבה)
קרוליין קרוגר

| --- | --- |
אין תמונה חופשית
 לידה:  13 בפברואר 1970 (בת 54) ברגן, נורווגיה 
 מוקד פעילות:  נורווגיה 
 מקום לימודים:  Bergen Cathedral School 
 סוגה:  מוזיקת פופ 
 כלי נגינה:  פסנתר 
 חברת תקליטים:  Kirkelig Kulturverksted 
 בן או בת זוג:  Sigvart Dagsland (1993–?) 
 צאצאים:  Sophie Krüger 
 פרסים והוקרה:  קרוליין קרוגר (1988) 
 karolinekruger.no
 פרופיל ב-IMDb
 
קרוליין קרוגר (בנורווגית: Karoline Krüger; נולדה ב-13 בינואר 1970) היא זמרת נורווגית.
קריירה

קרוגר נולדה בברגן.
הופעתה הראשונה בטלוויזיה הייתה בגיל אחת עשרה בתוכנית הילדים והנוער "Halvsju". ב-1986 החלה להופיע בתוכנית מוזיקה של NRK.
פריצתה הגדולה הייתה בהיותה תלמידת תיכון בת שמונה כשזכתה ב"מלודי גראנד פיקס", תחרות המוזיקה הבוחרת את נציגות נורווגיה לאירוויזיון עם שירה "For vår jord". היא השתתפה באירוויזיון 1988 שנערך בדבלין והייתה במקום החמישי.
בסוף 1988 גם יצא אלבומה הראשון "Fasetter", שנמכרו ממנו בצרפת כ-300,000 עותקים.
היא שרה את שיר הנושא לסרט הקומדייה הרומנטית הצרפתי "L'Étudiante", בו שיחקה סופי מרסו. לאחר מכן בוצע השיר בגרסת כיסוי על ידי ריצ'רד סנדרסון.
ב-2008 הופיעה בתפקיד קטן בסרט "Mannen som elsket Yngve", סרט להט"ב אודות נער התאהב בבן כיתתו.
חיים אישיים

פרס ה-Karolineprisen, המוענק מדי שנה לתלמידי תיכון בעלי הישגים בתחום הספורט, האמנות והתרבות נקרא על שמה.
היא נשואה לזמר סיגווארד דאגסלנד (Sigvart Dagsland) ולהם שתי בנות.
רב פורים

תלמידי ישיבה חוגגים את פורים, ירושלים, 1997
רב פורים הוא מנהג פרודי הרווח בישיבות, בישיבות תיכוניות, באולפנות ('רבנית פורים'), ולעיתים גם בבתי ספר תיכוניים דתיים, ולפיו תלמידי הישיבה ממנים בתקופת חג הפורים רב מקרב התלמידים, שמחליף כביכול לתקופת החג את ראש הישיבה או ראש האולפנה. המנהג רווח גם בחסידויות ובהן ממונה רב פורים או "אדמו"ר פורים" לימי החג. בישיבות ליטאיות הוא מכונה (בעקבות היידיש) פורים רב.
מטרת המנהג לממש את עקרון "ונהפוך הוא" המתבטא במגילת אסתר. הנוהג כולל מינוי של תלמיד, שאינו מכהן כרב, אשר פעילותו צריכה להוביל לאווירה מבודחת. כיום נהוג במוסדות תורניים שונים, ובעיקר בישיבות תיכוניות, שרב הפורים משמש כראש ישיבה בשבת זכור.
בחירת רב פורים

התקיימו ומתקיימים שינויים במהותו של רב פורים, לעיתים המינוי ניתן לתלמיד מוכשר ועילוי, אשר רמתו תאפשר הרצאת חידושי תורה הומוריסטיים ומבדחים; כך לדוגמה מונה הרב אברהם יצחק הכהן קוק כרב פורים בישיבת וולוז'ין והשיר שחיבר לקראת המאורע זכה לתשבחות מצד רבו הנצי"ב מוולוז'ין. בחירת הרב מתמקדת לרוב ביכולת הכריזמטיות וההומור שלו, כך למשל, הרב ישראל מאיר לאו נבחר כרב פורים בישיבת פוניבז' בבני ברק והרב אברהם רביץ בישיבת חברון.
במוסדות מסוימים נהוג לצד בחירת רב פורים לפרסם מעין "תקנון פורים" המכיל חוקים הומוריסטיים שונים הנוגעים ללימודים באותו מוסד בתקופת פורים וסביבתו.
טקס חשיפת זהותו של רב או רבנית פורים לתלמידי המוסד מכונה "הכתרה". בישיבות תיכוניות ובאולפנות הטקס כולל על-פי רוב הצגה המועלת על ידי תלמידי כיתות י"ב ובסופו מוצג ה"רב" או ה"רבנית".
מקורו

בספר שרי המאה מזכיר הרב מימון את רבי יונתן אייבשיץ כרב פורים, כבר בצעירותו. יש הטוענים כי המנהג התחיל בישיבת וולוז'ין, על ידי ר' חיים מוולוז'ין; אולם קיימות הקבלות בבחירות ראש הקהל במקומות שונים באירופה.
קיימת השערה שהמנהג הגיע לישיבות ליטא ממקומות בהם היו ממנים רב חלופי לפורים למקרה בו יהיה באותו היום צורך דחוף לפסוק הלכה והרב לא יוכל לעשות זאת כי הוא קיים את מצוות היום והשתכר "עד דלא ידע".
התנגדות

המנהג לא היה ידוע אצל היהודים בארצות המוסלמים, כפי שניכר בדברי החיד"א משנת 1778; וישנה גם התנגדות פוסקים מאסכולה זו למנהג זה. כך הרב עובדיה יוסף מביע התנגדות למנהג של השמעת ביקורת ולגלוג על יד רב פורים, ומציין אגדה הטוענת שהרב שמעון סופר מת כתוצאה מזלזול ועלבונות של רב פורים. בשנת תשע"א יצא גם הרב אהרן יהודה לייב שטיינמן בהתנגדות נחרצת למנהג.[דרוש מקור]
ראו גם

פורים שפיל
פרודיות לפורים
הערות שוליים

↑  שבת הראי"ה פרשת תצווה, באתר "ישיבה", אדר תשס"ט
↑  שו"ת מאתר "מורשת"
↑  מעגל טוב, ירושלים תרצ"ד, 138-139
↑  שו"ת יחוה דעת, ירושלים תשמ"ג, חלק ה, סימן נ'
| פורים |
| --- | --- | --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות  • רעשן • בובת המן |  |
| מגילת אסתר | אישים במגילה: אחשוורוש • ושתי • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגי תוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |  |
| תפילות ופיוטים | למנצח על אילת השחר • על הנסים • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |  |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • תן כתף • ככלות ייני • רשימת שירים ופיוטים לפורים • פיוטים ושירים נוספים |  |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |  |
| מאכלים | אוזן המן • פזואלוס • פלודן • קרפלך • מקרוט • ספרא (מאפה) |  |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |  |
חגי ישראל ומועדיו
קפוצ'ין

| קפוצ'ין |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופים רחבי אף
משפחה:: צבוסיים
תת־משפחה:: קפוצ'ינים
סוג:: קפוצ'ין
שם מדעי
 Cebus ‏ארקסלבן, 1777
תחום תפוצה


קפוצ'ין מקונן
קפוצ'ין לבן ראש קולומביאני
קפוצ'ין לבן-חזית פרואני
קפוצ'ין או סֶבּוּס (שם מדעי: Cebus) הוא סוג של קוף ממשפחת הצבוסיים, שבתת סדרת קופים רחבי אף. שמם בא להם מצבעם, הדומה לברדס שנוהגים ללבוש חברי מסדר הקפוצ'ין של הכנסייה הקתולית. סוג זה הוא אחד משני הסוגים שבתת-משפחת הקפוצינים (Cebinae) ביחד עם הסוג קפוצ'ין כהה (Sapajus).
מיון

עד 2005, שויכו לסוג זה ארבעה מינים:
קפוצ'ין לבן-ראש (Cebus capucinus)
קפוצ'ין לבן-חזית (Cebus albifrons)
קפוצ'ין מקונן (Cebus olivaceus)
קפוצ'ין קאפורי (Cebus kaapori)
לאחר בדיקות גנטיות שבוצעו ב-2012–2013 הוחלט להפריד עוד 10 מהתת-מינים המקוריים למינים עצמאיים.
המיון הנוכחי של המינים:
קפוצ'ין לבן-ראש קולומביאני (Cebus capucinus)
קפוצ'ין לבן ראש פנמה (Cebus imitator)
קפוצ'ין לבן-חזית פרואני (Cebus yuracus)
קפוצ'ין הלום-ראש (Cebus cuscinus)
קפוצ'ין לבן-חזית ספיקס (Cebus unicolor
קפוצ'ין לבן-חזית הומבולדט (Cebus albifrons)
קפוצ'ין מקונן (Cebus olivaceus)
קפוצ'ין קאפורי (Cebus kaapori)
קפוצ'ין חום ונצואלי (Cebus brunneus)
קפוצ'ין סיירה דה-פריג'ה (Cebus leucocephalus)
קפוצ'ין לבן-חזית ריו-קסר (Cebus cesare)
קפוצ'ין לבן-חזית מגוון (Cebus versicolor)
קפוצ'ין לבן-חזית סנטה מרתה (Cebus malitiosus
קפוצ'ין לבן-חזית אקוודורי (Cebus aequatorialis)
המינים קפוצ'ין מצויץ (C. apella), קפוצ'ין שחור-פס (C. libidinosus), קפוצ'ין שחור (C. nigritus), קפוצ'ין גדול-ציצה (Sapajus robustus), קפוצ'ין זהוב-גחון (C. xanthosternos)‏ וקפוצ'ין בלונדיני (C. flavius) עברו לסוג "קפוצין כהה".
מאפיינים

הקפוצ'ין נפוץ בהונדורס שבמרכז אמריקה ובמרכז דרום אמריקה (מרכז ברזיל, מזרח פרו ופרגוואי).
הקפוצ'ינים דומים, בקווים כלליים, לנזירים על שמם הם נקראים. גופם, ידיהם, רגליהם וזנבותיהם כולם כהים (שחורים או חומים), בעוד פניהם, צוואריהם וחזותיהם צבועים לבן. לראשם כיפה שחורה. התוואי המדויק משתנה ממין למין ובין הפרטים באותו המין. אורכם נע בין 30–56 ס"מ ללא הזנב - שאורכו דומה. משקלם מגיע עד 1.3 ק"ג.
כמו רוב קופי העולם החדש, הקפוצ'ינים הם שוכני עצים. הם יומיים, ופרט לשנת-צהריים הם מבלים את כל יומם בחיפוש אחר מזון. את הלילות הם מבלים בשינה על הענפים. דרישותיהם המועטות מביאות למגוון רב של סביבות מחיה. בין אויביהם הטבעיים - בזים גדולים, חתוליים ונחשים.
תזונתם של קופי הקפוצ'ין מגוונת יחסית לקרוביהם במשפחת הצבוסיים. הם אוכלי כל, הניזונים, בנוסף למזון מן הצומח (פירות, אגוזים, גרעינים וניצנים), גם מחרקים, עכבישים, ביצי עופות ובעלי חוליות קטנים. אלו מביניהם השוכנים סמוך למקווי מים ניזונים גם מסרטנים וצדפות, שאת שריונותיהם הם מפצחים באמצעות אבנים. לעיתים הם פושטים על שדות ולכן הם נתפסים כמטרד על ידי אוכלוסיות אדם שכנות.
קופי קפוצ'ין מוחזקים, לעיתים קרובות, כחיות מחמד, אף על פי שארגוני זכויות בעלי חיים טוענים שקופים אינם מתאימים לשמש כחיות מחמד ורוב מדינות העולם מטילות איסורים על הסחר בהם. גני חיות מציגים קופים אלה לעיתים קרובות וכל עוד היה שימוש בבעלי חיים במופעי קרקס, הם נטלו חלק במופעים פעמים רבות.
מבנה חברתי

קפוצ'ינים חיים בקבוצות של עד 40 פרטים. הקבוצות האלו מורכבות מנקבות בעלות קרבת דם ומצאצאיהן, וממספר זכרים. לרוב הקבוצות נשלטות על ידי זכר אחד, שהוא בעל זכויות ההזדווגות הראשוניות. קופי הקפוצ'ין הם חיות טריטוריאליות, ונוהגים לסמן את מרכז הטריטוריה שלהם בעזרת שתן ולהגן עליה מפני פולשים. אזורים פריפריאליים של קבוצות שונות עשויים לחפוף זה לזה.
הנקבות ממליטות כל שנתיים, לאחר הריון של 160–180 יום. הולדות נתלים על חזה אימם כל עוד הם קטנים מספיק, ולאחר מכן הם נתלים על גבה. זכרים בוגרים משתתפים בגידול הצאצאים רק לעיתים נדירות. הנקבות מגיעות לבגרות לאחר ארבע שנים, והזכרים לאחר שמונה. תוחלת חייהם בשבי מגיעה ל-45 שנים, ובטבע ל-15–25.
תבונה

קופי הקפוצ'ין נחשבים לאינטליגנטיים ביותר מבין קופי העולם החדש, ומשמשים לעיתים קרובות כחיות מעבדה. המין קפוצ'ין מצויץ ידוע במיוחד בשל השימוש ארוך הטווח שהוא עושה בכלים, אחת הדוגמאות היחידות של שימוש בכלים על ידי קופים שאינם הומינידים. לאחר שהם צופים בתוכיי ארה מפצחים אגוזי קוקוס בעזרת מקוריהם, יבחרו קופי הקפוצ'ין באגוזים הבשלים ביותר, יורידו את ראשו של הפרי וישתו את החלב. לאחר מכן, יתנהגו כאילו שוויתרו על הפרי וישליכו אותו, כשליבת האגוז עוד בתוכו. כשהפירות המושלכים יתייבשו, יקשיחו ויהפכו לשבירים מעט, יחזרו אליהם הקופים, ייקחו אותם למשטח אבן ויפצחו אותם בעזרת אבנים, חלקן במשקל העולה על משקלם העצמי, כדי להגיע אל לב האגוז. הקופים הצעירים יביטו בקופים הבוגרים כדי ללמוד כיצד לבצע זאת. לעיתים הבוגרים אף מפצחים חלקית את האגוזים ונותנים לצעירים להשלים את המלאכה.
בעונת היתושים, קופי הקפוצ'ין נוהגים לרסק רבי-רגליים ולמרוח אותם על גבם, כדי שישמשו כדוחה חרקים טבעי.
תבונה > מודעות עצמית

כאשר מציגים להם מראה, קופי הקפוצ'ין מציגים התנהגות המעידה שהם באמצע הדרך בין ראיית הדמות כפרט נפרד, לבין זיהוי של עצמם. רוב החיות מגיבות לדמות המראה שלהן כפי שהן מגיבות לפרט אחר בן מינן שאינו מוכר להן. ניסוי הראה שקופי הקפוצ'ין אינם מגיבים למראה באותו אופן בו הם מגיבים לפרט זר.
בניסוי, הוצגו לקופים שלוש סיטואציות:
פגישת קוף זר מאותו המין מצידו השני של מחסום שקוף
פגישת קוף מוכר מאותו המין מצידו השני של מחסום שקוף
מראה המציגה את השתקפותו של הקוף.
בתסריט 1, נקבות נראו מתוחות ונמנעו מקשר עין. זכרים הראו התנהגות תוקפנית. בתסריט 2, היו תגובות מתונות בלבד הן מצד הזכרים והן מצד הנקבות. בתסריט 3, נקבות הסתכלו לתוך השתקפות עיניהן והחוו תנועות ידידותיות, כמו מצמוץ שפתיים ונדנודים. זכרים יצרו יותר קשר עין מאשר עם קופים אחרים, זרים או מוכרים, אך הגיבו בסימנים של בלבול או מצוקה, כגון צווחות, התקפלות על הרצפה וניסיון לברוח מהחדר.
הערות שוליים

↑  Frans B. M. de Waal, Marietta Dindo, Cassiopeia A. Freeman, and Marisa J. Hall (2005). The monkey in the mirror: Hardly a stranger, PNAS 102 (32)
קרב בעל חצור (1918)

קרב בעל חצור התחולל במרץ 1918 במהלך המערכה על סיני וארץ ישראל במלחמת העולם הראשונה ולאחר כיבוש ירושלים. בתקופה זו ניהל הצבא הבריטי סדרה של קרבות לרוחב כל החזית מול הצבא העות'מאני כשאחת המטרות היא לשפר את האחיזה בגב ההר ולהרחיק את הכוחות העות'מאנים מירושלים. קרב בעל חצור נועד לכבוש את הר בעל חצור (במקור "תל אסור" באנגלית: Tell 'Asur) שהיווה נקודת שליטה סטרטגית. הקרב נמשך 4 ימים והסתיים בכך שההר נכבש והבריטים השיגו את רוב מטרותיהם.
רקע

בדצמבר 1917 הקימו הבריטים, אל מול הטורקים, את קו שתי העוג'ות כשבצידו המזרחי כבשו את ירושלים וסביבתה ובצידו המערבו צלחו את הירקון ונאחזו בשטחים שמצפון לו.
במהרה הגיעו אדמונד אלנבי והפיקוד הבריטי למסקנה שקו זה פגיע כשמצד אחד הוא מציב יעדים אסטרטגים (כמו ירושלים) בטווח התותחים הטורקים ומצד שני הוא חושף את האגף המזרחי של קו שתי העוג'ות, בבקעת הירדן, לתקיפת נגד טורקית. בעקבות זאת הורה אלנבי לכוחותיו להרחיב את אחיזתם צפונה לאורך כל הגזרות וכן לכבוש את דרום בקעת הירדן (כהכנה לכיבוש עבר הירדן). פעילויות אלו התחוללו בחצי הראשון של שנת 1918.